title: 2001 m. rugpjūčio 30 d. Tarybos Sprendimas dėl Europos Sąjungos ir Buvusios Jugoslavijos Respublikos Makedonijos susitarimo dėl Europos Sąjungos stebėjimo misijos (EUMM) veiklos Buvusioje Jugoslavijos Respublikoje Makedonijoje sudarymo

text:
Svarbus teisinis pranešimas

|

32001D0682

Oficialusis leidinys L 241 , 11/09/2001 p. 0001 - 0001

		Tarybos sprendimas2001 m. rugpjūčio 30 d.dėl Europos Sąjungos ir Buvusios Jugoslavijos Respublikos Makedonijos susitarimo dėl Europos Sąjungos stebėjimo misijos (EUMM) veiklos Buvusioje Jugoslavijos Respublikoje Makedonijoje sudarymo(2001/682/BUSP)EUROPOS SĄJUNGOS TARYBA,atsižvelgdama į Europos Sąjungos sutartį, ypač į jos 24 straipsnį,atsižvelgdama į pirmininkaujančios valstybės narės pasiūlymą,kadangi:(1) 2000 m. gruodžio 22 d. Taryba patvirtino Bendruosius veiksmus 2000/811/BUSP dėl Europos Sąjungos stebėjimo misijos [1] (EUMM).(2) Tų bendrųjų veiksmų 6 straipsnis numato, kad išsamios taisyklės, reglamentuojančios EUMM operacijas jai skirtose srityse, turi būti nustatytos susitarimais, sudaromais Sutarties 24 straipsnyje nustatyta tvarka.(3) Priėmus 2001 m. birželio 28 d. Tarybos sprendimą, leidžiantį pirmininkaujančiai valstybei narei pradėti derybas, pirmininkaujanti valstybė narė derybomis parengė susitarimą su Buvusia Jugoslavijos Respublika Makedonija dėl EUMM veiklos.(4) Tas susitarimas turėtų būti patvirtintas,NUSPRENDĖ:1 straipsnisEuropos Sąjungos vardu patvirtinamas Europos Sąjungos ir Buvusios Jugoslavijos Respublikos Makedonijos susitarimas dėl Europos Sąjungos stebėjimo misijos (EUMM) veiklos Buvusioje Jugoslavijos Respublikoje Makedonijoje.Šio susitarimo tekstas pridedamas prie šio sprendimo.2 straipsnisTarybos pirmininkas yra įgaliojamas paskirti asmenį, įgaliotą pasirašyti šį susitarimą, tokiu būdu susaistant Europos Sąjungą.3 straipsnisŠis sprendimas įsigalioja nuo jo priėmimo dienos.4 straipsnisŠis sprendimas skelbiamas Oficialiajame leidinyje.Priimta Briuselyje, 2001 m. rugpjūčio 30 d.Tarybos varduPirmininkasL. Michel[1] OL L 328, 2000 12 31, p. 53.--------------------------------------------------


title: 2005 m. birželio 13 d. Tarybos sprendimas 2005/481/BUSP, dėl Europos Sąjungos ir Ukrainos susitarimo dėl keitimosi įslaptinta informacija saugumo procedūrų sudarymo

text:
5.7.2005

               LT

               Europos Sąjungos oficialusis leidinys

               L 172/83

         TARYBOS SPRENDIMAS 2005/481/BUSP
   2005 m. birželio 13 d.
   dėl Europos Sąjungos ir Ukrainos susitarimo dėl keitimosi įslaptinta informacija saugumo procedūrų sudarymo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 24 ir 38 straipsnius,
   atsižvelgdama į pirmininkaujančios valstybės narės rekomendaciją,
   kadangi:

               (1)

               2003 m. lapkričio 27–28 d. susitikime Taryba nusprendė įgalioti pirmininkaujančią valstybę narę, padedant Generaliniam sekretoriui-vyriausiajam įgaliotiniui, pagal Europos Sąjungos sutarties 24 ir 38 straipsnius pradėti derybas su tam tikromis trečiosiomis šalimis, kad Europos Sąjunga su kiekviena iš jų pasirašytų susitarimą dėl keitimosi įslaptinta informacija saugumo procedūrų.

               (2)

               Gavusi įgaliojimus pradėti derybas pirmininkaujanti valstybė narė, padedant Generaliniam sekretoriui-vyriausiajam įgaliotiniui, susitarė su Ukraina dėl susitarimo dėl keitimosi įslaptinta informacija saugumo procedūrų.

               (3)

               Susitarimas turėtų būti patvirtintas,

         NUSPRENDĖ:
   1 straipsnis
   Europos Sąjungos vardu patvirtinamas Europos Sąjungos ir Ukrainos susitarimas dėl keitimosi įslaptinta informacija saugumo procedūrų.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti susitarimą, kad jis taptų privalomas Europos Sąjungai.
   3 straipsnis
   Šis sprendimas įsigalioja jo priėmimo dieną.
   4 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Liuksemburge, 2005 m. birželio 13 d.

            Tarybos vardu

            Pirmininkas

         J. ASSELBORN

   VERTIMAS
   Europos Sąjungos ir Ukrainos
   SUSITARIMAS
   dėl keitimosi įslaptinta informacija saugumo procedūrų
   UKRAINA
   ir
   EUROPOS SĄJUNGA, toliau – ES, atstovaujama Europos Sąjungos Tarybai pirmininkaujančios valstybės narės,
   toliau – Šalys,
   ATSIŽVELGDAMOS Į TAI, kad ES ir Ukraina turi bendrus tikslus visais būdais sustiprinti savo saugumą ir užtikrinti savo piliečiams aukštą saugos lygį saugumo srityje;
   ATSIŽVELGDAMOS Į TAI, kad ES ir Ukraina sutaria, kad reikėtų plėtoti tarpusavio konsultacijas ir bendradarbiavimą su saugumu susijusiais bendro intereso klausimais;
   ATSIŽVELGDAMOS Į TAI, kad šiomis aplinkybėmis yra nuolatinis poreikis ES ir Ukrainai keistis įslaptinta informacija;
   PRIPAŽINDAMOS, KAD visavertėms ir veiksmingoms konsultacijoms ir bendradarbiavimui gali būti reikalinga galimybė naudotis ES ir Ukrainos įslaptinta informacija bei medžiaga, taip pat ES ir Ukrainai keistis įslaptinta informacija ir su ja susijusia medžiaga;
   SUPRASDAMOS, KAD tokiai galimybei ir keitimuisi įslaptinta informacija bei su ja susijusia medžiaga reikalingos atitinkamos saugumo priemonės;
    SUSITARĖ:
   1 straipsnis
   Siekiant įgyvendinti tikslus visais būdais sustiprinti kiekvienos iš Šalių saugumą, šis Susitarimas taikomas bet kuria forma Šalių viena kitai teikiamai ar pasikeistai įslaptintai informacijai ar medžiagai.
   2 straipsnis
   Šiame Susitarime įslaptinta informacija bet kokia informacija (t. y. žinios, kurios gali būti perduodamos bet kokia forma) ar medžiaga, kurią, kaip nustatyta, reikia saugoti nuo neleistino atskleidimo ir kuriai yra suteikta slaptumo žyma (toliau įslaptinta informacija).
   3 straipsnis
   Šiame Susitarime ES–Europos Sąjungos Taryba (toliau–Taryba), Tarybos Generalinis sekretorius-vyriausiasis įgaliotinis ir Generalinis sekretoriatas, bei Europos Bendrijų Komisija (toliau–Europos Komisija).
   4 straipsnis
   Kiekviena Šalis:

               a)

               saugo kitos Šalies suteiktą ar su kita Šalimi pasikeistą šiuo Susitarimu reglamentuojamą įslaptintą informaciją;

               b)

               užtikrina, kad būtų išlaikyta informaciją teikiančios Šalies nustatyta suteiktos ar pasikeistos šiuo Susitarimu reglamentuojamos įslaptintos informacijos slaptumo žyma. Gaunančioji Šalis saugo įslaptintą informaciją pagal jos teisės aktuose dėl lygiavertę slaptumo žymą turinčios informacijos ar medžiagos apsaugos išdėstytas nuostatas, kaip nustatyta saugumo priemonėse, priimtose remiantis 11 straipsniu;

               c)

               nenaudoja tokios šiuo Susitarimu reglamentuojamos įslaptintos informacijos kitais tikslais, išskyrus nustatytus informacijos teikėjo ir tuos, kuriais informacija suteikta ar ja pasikeista;

               d)

               be informacijos teikėjo išankstinio sutikimo neatskleidžia tokios šiuo Susitarimu reglamentuojamos įslaptintos informacijos trečiosioms šalims ar bet kuriai ES institucijai ar subjektui, neišvardytiems 3 straipsnyje.

         5 straipsnis
   1.   Įslaptintą informaciją viena Šalis (informaciją teikiančioji Šalis) gali atskleisti arba teikti kitai Šaliai (gaunančiajai Šaliai) laikydamasi informacijos teikėjo kontrolės principo.
   2.   Teikiant informaciją gavėjams, kurie nėra šio Susitarimo Šalys, sprendimą dėl įslaptintos informacijos atskleidimo ar teikimo priima gaunančioji Šalis, gavusi informaciją teikiančiosios Šalies sutikimą, laikydamasi informacijos teikėjo kontrolės principo, kaip apibrėžta jos saugumą reglamentuojančiuose teisės aktuose.
   3.   Įgyvendinant šio straipsnio 1 ir 2 dalis, specialias įslaptintos informacijos kategorijų grupes, atitinkančias veiklos reikalavimus, galima pateikti tik tais atvejais, kai Šalys nustato ir tarpusavyje suderina atitinkamą tvarką.
   6 straipsnis
   ES bei šio Susitarimo 3 straipsnyje apibrėžti jos subjektai ir Ukraina turi saugumo organizaciją, saugumo taisykles ir saugumo programas, paremtas Šalių saugumo sistemose įgyvendinamais tokiais pagrindiniais principais ir būtiniausiais saugumo standartais, kurie turi būti nustatyti remiantis 11 straipsniu, kad būtų užtikrinta, jog šiuo Susitarimu reglamentuojamai įslaptintai informacijai būtų taikoma lygiaverčio lygio apsauga.
   7 straipsnis
   1.   Šalys užtikrina, kad visų asmenų, kuriems vykdant jų oficialias pareigas yra būtina galimybė naudotis pagal šį Susitarimą teikiama arba pasikeičiama įslaptinta informacija arba dėl kurių pareigų ar funkcijų ši galimybė gali būti suteikta, patikimumas būtų reikiamai patikrinamas prieš suteikiant jiems galimybę naudotis tokia informacija.
   2.   Patikimumo patikrinimo tvarka turi sudaryti sąlygas nustatyti, ar asmuo gali naudotis įslaptinta informacija, atsižvelgiant į reikalavimus, įskaitant tuos, kuriais nustatomas jo lojalumas ir patikimumas, numatytus kiekvienos iš Šalių patvirtintose taisyklėse ir gairėse.
   8 straipsnis
   Šalys teikia savitarpio pagalbą šiuo Susitarimu reglamentuojamos įslaptintos informacijos saugumo ir bendro saugumo intereso reikalų srityse. 11 straipsnyje nurodytos institucijos vykdo abipuses saugumo konsultacijas ir patikrinimus saugumo priemonių, priimtų remiantis 11 straipsniu, veiksmingumui įvertinti pagal savo atsakomybės sritis.
   9 straipsnis
   1.   Šiame Susitarime:

               a)

               ES atveju:
               visa korespondencija siunčiama Tarybai šiuo adresu:

                           Council of the European Union

                           Chief Registry Officer

                           Rue de la Loi/Wetstraat, 175

                           B-1048 Brussels.

                     Visą korespondenciją Tarybos vyriausiasis registracijos padalinio pareigūnas perduoda valstybėms narėms ir Europos Komisijai, atsižvelgdamas į šio straipsnio 2 dalį.

               b)

               Ukrainos atveju:
               visa korespondencija adresuojama Ukrainos užsienio reikalų ministerijos centrinio registracijos padalinio vadovui šiuo adresu:

                           Ministry of Foreign Affairs of Ukraine

                           Chief of the Central Registry of the ES Documentation Office

                           Mykhailivska square, 1

                           01018 Kiev

                           Ukraine.

         2.   Išskirtinais atvejais korespondencija iš vienos Šalies, kuria gali naudotis tik tam tikri tos Šalies kompetentingi pareigūnai, organai ar tarnybos, dėl darbinių priežasčių gali būti adresuojama ir prieinama tik tam tikriems kitos Šalies kompetentingiems pareigūnams, organams ar tarnyboms, kurie yra konkrečiai nurodyti gavėjais, atsižvelgiant į jų kompetenciją ir laikantis būtinumo žinoti principo. Tokia korespondencija yra atitinkamai pažymima. Europos Sąjungos atveju tokia korespondencija perduodama per Tarybos vyriausiąjį registracijos padalinio pareigūną. Ukrainos atveju tokia korespondencija perduodama per Ukrainos užsienio reikalų ministerijos centrinio ES dokumentacijos registracijos padalinio vadovą.
   10 straipsnis
   Tarybos bei Europos Komisijos generaliniai sekretoriai ir Ukrainos užsienio reikalų ministerija prižiūri šio Susitarimo įgyvendinimą.
   11 straipsnis
   1.   Šiam susitarimui įgyvendinti šio straipsnio 2–4 dalyse nurodytos trys institucijos priima saugumo priemones, kad būtų nustatyti šiuo Susitarimu reglamentuojamos įslaptintos informacijos abipusio saugumo užtikrinimo standartai.
   2.   Ukrainos saugumo tarnyba, veikianti Ukrainos vardu ir jai prižiūrint, yra atsakinga už šio straipsnio 1 dalyje minimų saugumo priemonių dėl Ukrainai pagal šį Susitarimą teikiamos įslaptintos informacijos apsaugos parengimą.
   3.   Tarybos Generalinio sekretoriato saugumo tarnyba, vadovaujama Tarybos Generalinio sekretoriaus ir jo vardu, veikianti Tarybos vardu ir jai prižiūrint, yra atsakinga už šio straipsnio 1 dalyje minimų saugumo priemonių dėl ES pagal šį Susitarimą teikiamos įslaptintos informacijos apsaugos parengimą.
   4.   Europos Komisijos saugumo direktoratas, veikiantis Europos Komisijos vardu ir jai prižiūrint, yra atsakingas už šio straipsnio 1 dalyje minimų saugumo priemonių dėl įslaptintos informacijos, kuri teikiama arba kuria keičiamasi pagal šį Susitarimą, apsaugos Europos Komisijoje ir jos patalpose parengimą.
   5.   ES šiuos standartus tvirtina Tarybos saugumo komitetas.
   12 straipsnis
   11 straipsnyje nurodytos institucijos nustato tvarką, kurios reikia laikytis įrodžius arba įtarus šiuo Susitarimu reglamentuojamos įslaptintos informacijos neteisėtą atskleidimą.
   13 straipsnis
   Prieš Šalims viena kitai teikiant šiuo Susitarimu reglamentuojamą įslaptintą informaciją 11 straipsnyje nurodytos atsakingos saugumo institucijos turi patvirtinti, kad gaunančioji Šalis gali apsaugoti šiuo Susitarimu reglamentuojamą informaciją tokiu būdu, kuris atitiktų priemones, priimtas pagal 11 straipsnį.
   14 straipsnis
   Šis Susitarimas niekaip nekliudo Šalims sudaryti kitų susitarimų, susijusių su šiuo Susitarimu reglamentuojamos įslaptintos informacijos teikimu ar keitimusi ja, jei tokie susitarimai neprieštarauja šio Susitarimo nuostatoms.
   15 straipsnis
   Visi Europos Sąjungos ir Ukrainos nesutarimai, kylantys aiškinant ar taikant šį Susitarimą, sprendžiami Šalių derybų keliu.
   16 straipsnis
   1.   Šis Susitarimas įsigalioja pirmą kito mėnesio dieną po to, kai Šalys praneša viena kitai apie šiuo tikslu būtinų vidaus procedūrų užbaigimą.
   2.   Bet kurios Šalies prašymu šis Susitarimas gali būti peržiūrėtas, svarstant galimus pakeitimus.
   3.   Bet koks šio Susitarimo pakeitimas sudaromas išskirtinai raštu ir bendru Šalių susitarimu. Jis įsigalioja įvykdžius šio straipsnio 1 dalyje nustatytą savitarpio pranešimo sąlygą.
   17 Straipsnis
   Šį Susitarimą viena Šalis gali denonsuoti pateikdama kitai Šaliai raštišką denonsavimo pranešimą. Toks denonsavimas įsigalioja praėjus šešiems mėnesiams nuo dienos, kurią kita Šalis gauna pranešimą, tačiau tai neturi poveikio įsipareigojimams, jau kilusiems pagal šio Susitarimo nuostatas. Visų pirma pagal šį Susitarimą suteikta ar pasikeista visa įslaptinta informacija toliau saugoma laikantis šiame Susitarime išdėstytų nuostatų.

      TAI PATVIRTINDAMI, toliau nurodyti tinkamai įgalioti asmenys pasirašė šį Susitarimą.
      Priimta Liuksemburge, 2005 m. birželio 13 d. dviem egzemplioriais, kurių kiekvienas sudarytas anglų kalba.

            Ukrainos vardu

            Europos Sąjungos vardu


title: 2013/559/ES: 2013 m. balandžio 17 d. Europos Parlamento sprendimas dėl Europos Sąjungos įstaigų Vertimo centro 2011 finansinių metų sąskaitų uždarymo

text:
16.11.2013

               LT

               Europos Sąjungos oficialusis leidinys

               L 308/173

         EUROPOS PARLAMENTO SPRENDIMAS
   2013 m. balandžio 17 d.
   dėl Europos Sąjungos įstaigų Vertimo centro 2011 finansinių metų sąskaitų uždarymo
   (2013/559/ES)
   EUROPOS PARLAMENTAS,

               —

               atsižvelgdamas į Europos Sąjungos įstaigų Vertimo centro 2011 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos Sąjungos įstaigų Vertimo centro 2011 finansinių metų galutinių metinių ataskaitų kartu su Centro atsakymais (1),

               —

               atsižvelgdamas į Tarybos 2013 m. vasario 12 d. rekomendaciją (05753/2013 – C7-0041/2013),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 1994 m. lapkričio 28 d. Tarybos reglamentą (EB) Nr. 2965/94, įsteigiantį Europos Sąjungos įstaigų vertimo centrą (4), ypač į jo 14 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą (A7–0069/2013),

               1.

               pritaria Europos Sąjungos įstaigų Vertimo centro 2011 finansinių metų sąskaitų uždarymui;

               2.

               paveda Pirmininkui perduoti šį sprendimą Europos Sąjungos įstaigų Vertimo centro direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 388, 2012 12 15, p. 12.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 314, 1994 12 7, p. 1.

      (5)  OL L 357, 2002 12 31, p. 72.


title: 2014 m. gegužės 20 d. Tarybos sprendimas 2014/294/BUSP, kuriuo iš dalies keičiamas Sprendimas 2013/233/BUSP dėl Europos Sąjungos integruoto sienų valdymo pagalbos misijos Libijoje (EUBAM Libya)

text:
21.5.2014

               LT

               Europos Sąjungos oficialusis leidinys

               L 151/24

         TARYBOS SPRENDIMAS 2014/294/BUSP
   2014 m. gegužės 20 d.
   kuriuo iš dalies keičiamas Sprendimas 2013/233/BUSP dėl Europos Sąjungos integruoto sienų valdymo pagalbos misijos Libijoje (EUBAM Libya)
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 42 straipsnio 4 dalį ir 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2013 m. gegužės 22 d. Taryba priėmė Sprendimą 2013/233/BUSP (1), nustatantį Europos Sąjungos integruoto sienų valdymo pagalbos misiją Libijoje (EUBAM Libya). Sprendimas 2013/233/BUSP nustoja galioti 2015 m. gegužės 21 d. Jame nustatyta orientacinė finansavimo suma apima laikotarpį nuo 2013 m. gegužės 22 d. iki 2014 m. gegužės 21 d.;

               (2)

               Sprendimas 2013/233/BUSP turėtų būti iš dalies pakeistas, kad laikotarpis, kuriam numatyta orientacinė finansavimo suma, būtų pratęstas iki 2015 m. gegužės 21 d.;

               (3)

               EUBAM Libya bus vykdoma tokiomis aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus,

         PRIĖMĖ ŠĮ SPRENDIMĄ:
   1 straipsnis
   Tarybos sprendimas 2013/233/BUSP iš dalies keičiamas taip:

               1.

               11 straipsnio 5 dalis pakeičiama taip:
               „5.   Misijos vadovas užtikrina ES įslaptintos informacijos apsaugą pagal 2013 m. rugsėjo 23 d. Tarybos sprendimą 2013/488/ES dėl ES įslaptintos informacijos apsaugai užtikrinti skirtų saugumo taisyklių (2).

                  (2)  OL L 274, 2013 10 15, p. 1.“;"

               2.

               13 straipsnio 1 dalis pakeičiama taip:
               „1.   Orientacinė finansavimo suma, skirta su EUBAM Libya susijusioms išlaidoms padengti laikotarpiu nuo 2013 m. gegužės 22 d. iki 2014 m. gegužės 21 d., yra 30 300 000 EUR.
               Orientacinė finansavimo suma, skirta su EUBAM Libya susijusioms išlaidoms padengti laikotarpiu nuo 2014 m. gegužės 22 d. iki 2015 m. gegužės 21 d., yra 26 200 000 EUR.“;

               3.

               15 straipsnio 1 ir 2 pastraipose nuorodos į „Sprendimą 2011/292/ES“ pakeičiamos nuorodomis į „Sprendimą 2013/488/ES“.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. gegužės 20 d.

            Tarybos vardu

            Pirmininkas

         A. KYRIAZIS

      (1)  2013 m. gegužės 22 d. Tarybos sprendimas 2013/233/BUSP dėl Europos Sąjungos integruoto sienų valdymo pagalbos misijos Libijoje (EUBAM Libya) (OL L 138, 2013 5 24, p. 15).


title: 2005/544/EB: 2005 m. balandžio 12 d. Europos Parlamento sprendimas dėl 2003 finansinių metų Europos Sąjungos įstaigų vertimo centro biudžeto įvykdymo patvirtinimo jo direktoriui

text:
27.7.2005

               LT

               Europos Sąjungos oficialusis leidinys

               L 196/100

      EUROPOS PARLAMENTO SPRENDIMAS

   2005 m. balandžio 12 d.
   dėl 2003 finansinių metų Europos Sąjungos įstaigų vertimo centro biudžeto įvykdymo patvirtinimo jo direktoriui
   (2005/544/EB)
   EUROPOS PARLAMENTAS,
   atsižvelgdamas į Audito Rūmų pranešimą dėl Europos Sąjungos įstaigų vertimo centro 2003 finansinių metų metinių sąskaitų, kartu su centro atsakymais (1),
   atsižvelgdamas į 2005 m. kovo 8 d. Tarybos rekomendacijas (6859/2005 – C6-0068/2005),
   atsižvelgdamas į EB sutartį ir ypač jos 276 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento (2), ir ypač į jo 185 straipsnį, ir į 2003 m. birželio 18 d. Tarybos reglamentą (EB) Nr. 1645/2003, iš dalies keičiantį Reglamentą (EB) Nr. 2965/94, įsteigiantį Europos Sąjungos įstaigų vertimo centrą (3), ir ypač jo 14 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl Finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento 185 straipsnyje (4), ir ypač 94 straipsnį,
   atsižvelgdamas į Darbo tvarkos taisyklių 70 ir 71 straipsnį bei V priedą,
   atsižvelgdamas į Biudžeto kontrolės komiteto pranešimą (A6-0074/2005),

               1.

               suteikia Europos Sąjungos įstaigų vertimo centro direktoriui patvirtinimą dėl 2003 finansinių metų centro biudžeto įvykdymo;

               2.

               pateikia savo pastabas pridedamoje rezoliucijoje;

               3.

               paveda Pirmininkui perduoti šį sprendimą ir prie jo pridedamą rezoliuciją Europos Sąjungos įstaigų vertimo centro direktoriui, Tarybai, Komisijai, Audito Rūmams ir paskelbti šiuos dokumentus Europos Sąjungos oficialiajame leidinyje (L serija).

         Josep BORRELL FONTELLES

            Pirmininkas

         Julian PRIESTLEY

            Generalinis sekretorius

      (1)  OL C 324, 2004 12 30, p. 46.

      (2)  OL L 248, 2002 9 16, p. 1.

      (3)  OL L 245, 2003 9 29, p. 13.

      (4)  OL L 357, 2002 12 31, p. 72.

         EUROPOS PARLAMENTO REZOLIUCIJA

      su pastabomis, sudarančiomis neatskiriamą sprendimo dėl 2003 finansinių metų Europos Sąjungos įstaigų vertimo centro biudžeto įvykdymo patvirtinimo jo direktoriui dalį
      EUROPOS PARLAMENTAS,
      atsižvelgdamas į Audito Rūmų pranešimą dėl Europos Sąjungos įstaigų vertimo centro 2003 finansinių metų metinių sąskaitų, kartu su centro atsakymais (1),
      atsižvelgdamas į 2005 m. kovo 8 d. Tarybos rekomendacijas (6859/2005 – C6-0068/2005),
      atsižvelgdamas į EB sutartį ir ypač jos 276 straipsnį,
      atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento (2), ir ypač į jo 185 straipsnį, ir į 2003 m. birželio 18 d. Tarybos reglamentą (EB) Nr. 1645/2003, iš dalies keičiantį Reglamentą (EB) Nr. 2965/94, įsteigiantį Europos Sąjungos įstaigų vertimo centrą (3), ir ypač jo 14 straipsnį,
      atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl Finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento 185 straipsnyje (4), ir ypač 94 straipsnį,
      atsižvelgdamas į Darbo tvarkos taisyklių 70 ir 71 straipsnį bei V priedą,
      atsižvelgdamas į Biudžeto kontrolės komiteto pranešimą (A6-0074/2005),

                  A.

                  kadangi Audito Rūmai (AR) minėtame pranešime nurodo, kad jiems buvo pateiktas tinkamas patvirtinimas, kad 2003 m. gruodžio 31 d. pasibaigusių finansinių metų metinės sąskaitos yra patikimos, o finansinės operacijos iš principo yra teisėtos ir tvarkingos,

                  B.

                  kadangi 2004 m. balandžio 21 d. Europos Parlamentas suteikė Europos Sąjungos įstaigų vertimo centro (toliau – centras) direktoriui 2002 finansinių metų biudžeto įvykdymo patvirtinimą (5) ir prie sprendimo dėl biudžeto įvykdymo patvirtinimo pridedamoje rezoliucijoje Europos Parlamentas, inter alia:

                              —

                              džiaugiasi dėl pasiektų rezultatų sumažinus finansinių asignavimų perkėlimus,

                              —

                              remia centro pastangas, siekiant įgyvendinti pragmatinį sprendimą perkelti teigiamą balanso likutį į kitus finansinius metus, pateikiant jį kaip pajamas,

                              —

                              remia centro pastangas spręsti savo patalpų klausimą,

            1.   atkreipia dėmesį į šiuos 2002 ir 2003 finansinių metų Europos Sąjungos įstaigų vertimo centro atskaitomybės skaičius;
      2003 ir 2002 finansinių metų pajamų ir išlaidų ataskaita

                  (in EUR 1000)

                  2003

                  2002

                  Operating revenue

                  Invoicing for the financial year

                  22 075

                  18 113

                  Miscellaneous revenue

                  223

                  291

                  Total (a)

                  22 298

                  18 404

                  Operating expenditure

                  Current expenses

                  18 255

                  18 446

                  Total (b)

                  18 255

                  18 446

                  Operating result (c = a – b)

                  4 043

                  – 42

                  Financial income

                  Bank interest

                  387

                  495

                  Exchange rate gain

                  1

                  2

                  Total (d)

                  388

                  497

                  Financial charges

                  Bank charges

                  10

                  0

                  Total (e)

                  10

                  0

                  Financial result (f = d – e)

                  378

                  497

                  Result for ordinary activities (g = c + f)

                  4 421

                  455

                  Exceptional income (h)

                  19

                  0

                  Exceptional expenses (i)

                  9

                  0

                  Exceptional result (j = h – i)

                  10

                  0

                  Result for the financial year (g + j)

                  4 431

                  455

                     Source: Data compiled by the Centre.

            2.   ragina centrą ir Komisiją dėti tolesnes pastangas, siekiant patenkinamo sprendimo dėl centro darbuotojų pensijų įmokų;
      3.   ragina centrą ir Komisiją informuoti Parlamentą apie pastangas rasti sprendimą dėl centro darbuotojų pensijų įmokų;
      4.   pritaria 2004 m. centro pasirašytam susitarimo memorandumui su Liuksemburgo valdžios institucijomis dėl naujojo parlamento pastato naudojimo, tikisi gauti išsamią direktoriaus informaciją apie tai 2004 m. metinės veiklos ataskaitoje;
      5.   atkreipia dėmesį į centro pareikštą susirūpinimą dėl tvarkaraščio, nustatyto Reglamentu (EB, Eratomas) Nr. 2343/2002, pagal kurį EAK iki birželio 15 d. turi pateikti savo pastabas dėl agentūrų negalutinės metinės apskaitos (Reglamento 83 straipsnio 1 dalis), o direktoriai iki liepos 1 d. turi nusiųsti Komisijos apskaitos pareigūnui galutines ataskaitas kartu su valdybos nuomone (83 straipsnio 3 dalis); supranta su šiais reikalavimais susijusius sunkumus, t. y. kad per laikotarpį tarp šių dviejų datų sunku gauti agentūros valdybos nuomonę;
      6.   pažymi ir apgailestauja, kad nėra lygiateisiškumo plano ir tikisi, kad įstaiga greitai išplėtos tokį planą, kad taptų lygių galimybių darbdaviu; tikisi, kad įstaiga atsižvelgs į lygiateisiškumo klausimą ne tik darbuotojų samdymo lygmenyje, bet ir aktyviai bei ilgai dirbs siekdama skatinti lyčių lygybę;
      7.   pritaria centro pasiryžimui skelbti piliečiams informaciją apie savo veiklą ir tikisi tolesnių priemonių įgyvendinimo, plėtojant ir stiprinant agentūros informacijos ir ryšių su visuomene strategiją;
      8.   pasikeitęs informacija su centru, pažymi, kad, 2003 m. biudžete nustatyta vieno puslapio vertimo kaina, pagal kurią centras pateikia sąskaitas, sudaro 77,50 EUR, į ją įeina visos centro išlaidos (personalo, pastatų, IT, įrangos, neetatinių vertėjų, pensijų mokėjimo ir socialinių sąlygų sudarymo išlaidos), taip pat lingvistinės kokybės vidinis patikrinimas, formatavimas ir atnaujinimas bei visos būtinos užsakomųjų paslaugų administravimo išlaidos; ragina Komisiją įvertinti įvairių vertimo paslaugų teikėjų darbą ir pridedamąją vertę bei pajamų ir išlaidų koeficientą;
      9.   pažymi, kad patikimumo, konfidencialumo, skubumo ir ypatingos kvalifikacijos sumetimais, būtina naudotis vidaus vertėjais; taip pat pažymi, kad jei yra laikomasi būtinųjų kokybės kriterijų, centras bendradarbiauja su išoriniais vertėjais, ir kad 2003 m. 40 % bendros darbų apimties buvo atlikta naudojantis išorinėmis paslaugomis;
      Bendros pastabos Komisijai ir agentūroms

                  10.

                  primena savo poziciją, kad remdamas Komisijos pastangas apriboti bent jau būsimų „reguliavimo“ agentūrų modelių skaičių Europos Parlamentas laikėsi nuomonės, kad dabartinių ir būsimų agentūrų struktūra nusipelnė gilesnio svarstymo tarpinstituciniu lygiu; taip pat pabrėžia, kad kol Komisija apibrėš pamatines sąlygas reguliavimo agentūroms, tarpinstituciniame susitarime turi būti išdėstytos bendros gairės; tai reikėtų padaryti prieš sukuriant suderintą bazę agentūrų struktūrai;

                  11.

                  atkreipia dėmesį į Komisijos poziciją (6) dėl atsakomybės už užduočių vykdymą delegavimo įstaigoms, įskaitant agentūras, nepriklausančioms Komisijos pagrindinei administracijai; laikosi nuomonės, kad tai nėra atsakymas į Parlamento raginimą išsamiai apsvarstyti egzistuojančių agentūrų struktūrą tarpinstituciniu lygiu; todėl ragina Komisiją pateikti šio klausimo ir būsimo bendro tarpinstitucinio susitarimo, susijusio su naujomis priemonėmis, kurios turėtų būti numatytos Finansinėje perspektyvoje arba jai lygiagrečiai, išaiškinimą (7);

                  12.

                  ragina Komisiją vidutiniu periodiškumu, pvz., standartiniu trejų metų ciklu, organizuoti ir atlikti atskirų agentūrų vertinimo analizę įvairiais pjūviais, kad galima būtų:

                              a)

                              padaryti išvadas dėl agentūrų veiklos ir ES politikos darnos bendrąja prasme ir egzistuojančių arba reikalingų sukurti sinergijų tarp agentūrų ir Komisijos skyrių bei jų funkcijų dubliavimo išvengimo,

                              b)

                              įvertinti agentūrų darbo rezultatų pridedamąją vertę jų atitinkamoje veiklos srityje platesne Europos prasme ir agentūrų modelio tinkamumą, produktyvumą ir efektyvumą įgyvendinant ES politiką arba prisidedant prie jos,

                              c)

                              nustatyti agentūrų veiksmų įtaką ir ją didinti ES artimumo, pasiekiamumo ir matomumo jos piliečiams požiūriu;

                  13.

                  tikisi, kad tokia bendra analizė bus parengta iki 2005 m. pabaigos, kad ji apimtų trejų metų laikotarpį nuo naujo Finansinio reglamento ir po jo sekusios naujos agentūrų sistemos bazės įvedimo;

                  14.

                  ragina agentūras aktyviai dalyvauti šiame procese ir bendradarbiauti su Komisija, įnešant savo būtiną indėlį tais klausimais, kurie, jų manymu, yra svarbūs jų funkcionavimui, atliekamam vaidmeniui, kompetencijai ir poreikiams, bei bet kuriuo kitu klausimu, kuris galėtų padėti tobulinti biudžeto įgyvendinimo tvirtinimo procedūrą, siekiant padėti užsitikrinti sėkmingą šio proceso eigą bei didinti agentūrų atsakingumą ir skaidrumą; ragina agentūras tokią pagalbą pateikti taip pat ir jo kompetentingiems komitetams;

                  15.

                  ragina Komisiją lygiagrečiai pateikti pasiūlymus dėl dabartinių agentūrų steigimo aktų pakeitimų vėliausiai iki 2005 m. pabaigos, atsižvelgiant, inter alia, į savo santykių su agentūromis optimizavimą; tokiais pasiūlymais turėtų būti siekiama:

                              a)

                              plėsti ryšius tarp Komisijos ir agentūrų,

                              b)

                              užmegzti ir plėsti bendradarbiavimą, kuriuo būtų siekiama apibrėžti poreikius, į kuriuos reikia atsižvelgti, ir tikslus, rezultatus ir jiems pasiekti reikalingą strategiją bei nustatyti stebėsenai ir vertinimui naudojamus standartus,

                              c)

                              tobulinti papildomas priemones, geriau organizuoti reikalingus išteklius ir jų efektyvų paskirstymą, siekiant gauti rezultatus ir sukurti ryšių strategiją tiems rezultatams paskleisti;

                  16.

                  pabrėžia, kad prieš priimant bet kurį sprendimą įsteigti naują agentūrą, Komisija turi atlikti griežtą poreikio ir tos agentūros funkcijų pridedamosios vertės įvertinimą, atsižvelgiant į esamas struktūras, subsidiarumo principus, griežtą biudžeto taupymą ir procedūrų supaprastinimą;

                  17.

                  tikisi, kad Komisija operatyviai pateiks gaires dėl agentūrų personalo politikos, kurias Parlamentas prašė Komisiją pateikti prieš baigiantis 2005 m. biudžeto procedūrai;

            Bendros pastabos agentūroms

                  18.

                  tikisi nuo šiol gauti visų agentūrų pranešimus, kuriuose būtų pateikiama apibendrinta informacija apie vidaus audito atliktus auditus, jų pateiktas rekomendacijas ir kokių priemonių pagal pagrindų Reglamento (EB, Euratomas) Nr. 2343/2002 72 straipsnio 5 dalį;

                  19.

                  ragina agentūras toliau siekti teisingo personalo reglamentų ir taisyklių, taikomų kitiems valstybės tarnautojams, naudojimo jų personalui (darbuotojų priėmimo į darbą tvarkos ir atitinkamų priimamų sprendimų, asmeninių bylų, atlyginimo ir kitų priklausančių sumų apskaičiavimo, skyrimo į aukštesnes pareigas politikos, laisvų postų procentinės dalies, lyčių lygybę užtikrinančių kvotų, t. t.);

                  20.

                  pažymi, kad apskritai atitinkamas vyrų ir moterų darbuotojų procentas nuo bendro agentūrų darbuotojų skaičiaus rodo, kad nėra pusiausvyros tarp vyrų ir moterų skaičiaus; apgailestauja, kad vyrai sudaro apie vieną trečdalį visų darbuotojų, ir jiems yra per gausiai atstovaujama aukšto rango pozicijose, o moterims yra per gausiai atstovaujama žemo rango pozicijose; tikisi, kad agentūros imsis skubių ir veiksmingų priemonių šiai padėčiai ištaisyti;

                  21.

                  ragina agentūras užtikrinti, kad, formuodamos personalo politiką, jos taikytų 2002 m. rugsėjo 23 d. Europos Parlemento ir Tarybos direktyvą 2002/73/EB, iš dalies keičiančią Tarybos direktyvą 76/207/EB dėl vienodo požiūrio į vyrus ir moteris principo taikymo įsidarbinimo, profesinio mokymo, pareigų paaukštinimo ir darbo sąlygų atžvilgiu (8);

                  22.

                  tikisi, kad agentūros, atsiliepdamos į AR pastabas, griežtai laikysis Finansiniame reglamente nustatytų biudžeto principų, ypač vienovės ir biudžeto tikslumo principų; ragina agentūras, kurios dar to nepadarė, įgyvendinti Finansinio reglamento reikalavimus apskaitos klausimais ir toliau stiprinti savo procedūras, susijusias su vidaus valdymu ir kontrole, siekiant padidinti atsakingumą, skaidrumą ir Europos pridėtinę vertę;

                  23.

                  ragina agentūras, ypač tas iš jų, kurių veikloje yra klausimų, susijusių su kitų agentūrų veikla arba misijomis, stiprinti jų tarpusavio bendradarbiavimą, tokiu būdu atveriant galimybes sinergijų plėtrai; ragina jas tam tikrais atvejais įforminti šį bendradarbiavimą konkrečiais susitarimais (bendromis deklaracijomis, susitarimo memorandumais, sprendimais dėl bendro planavimo, ir veiksmais/programomis, kuriais pateikiamos papildomos charakteristikos), siekiant užtikrinti, kad nebūtų dubliuojamas darbas, kad kiekvienos agentūros darbo rezultatai būtų aiškiai apibrėžti, o bendru darbu būtų gaunama maksimali pridėtinė vertė ir pasiekiamas maksimalus poveikis; tikisi, kad šiuo klausimu bus nuolat informuojamas;

                  24.

                  ragina agentūras skirti ypatingą dėmesį sutarčių laimėtojų atrankos ir sutarčių valdymo procedūroms; ragina jas imtis visų reikiamų priemonių dėl savo administracinių struktūrų, siekiant sustiprinti savo vidaus kontrolės procedūras, kanalus ir valdymą; laikosi nuomonės, kad tokia priemonė, jei būtina arba tikslinga, galėtų būti steigimas specializuotų padalinių, kuriems pavesta vykdyti konsultavimo užduotis rizikos analizės pagrindu, pvz., kaip geriausiai parengti sutarčių laimėtojų atrankos procedūras, užtikrinti stebėseną ir, kaip to reikalaujama, vykdyti tolesnes priemones; šiuo klausimu ragina Komisiją ir AR stiprinti bendradarbiavimą su agentūromis;

                  25.

                  atkreipia dėmesį į sunkumus, kuriuos mini kai kurie direktoriai, ypač naujai sukurtų agentūrų, kalbėdami apie agentūrų gebėjimą laikytis Finansiniame reglamente pranešimams nustatyto kalendoriaus ir galutinių terminų; ragina agentūrų direktorius būsimo Finansinio reglamento peržiūrėjimo, kuris bus vykdomas 2005 m., perspektyvoje informuoti Biudžeto ir Biudžeto kontrolės komitetus apie sunkumus, su kuriais susiduriama, kad būtų galima juos apsvarstyti peržiūros rėmuose; tikisi, kad direktoriai pateiks konkrečius pasiūlymus dėl alternatyvių galutinių terminų variantų, kurie labiausiai tiktų jų funkcionavimo reikalavimams, kartu laikantis Finansiniame reglamente numatyto agentūrų įpareigojimo atsiskaityti;

                  26.

                  atkreipia dėmesį į teigiamą agentūrų direktorių atsaką į raginimą Parlamento komiteto, atsakingo už biudžeto įvykdymo patvirtinimo rengimą, siekiant sukurti tikslesnę ryšių sistemą, ypač kalbant apie dokumentų, susijusių su agentūrų atsiskaitymo įpareigojimais, perdavimu iš agentūrų tam komitetui; laikosi nuomonės, kad geresnis tokių ryšių organizavimas sustiprins bendradarbiavimą su agentūromis ir pagerins demokratinę kontrolę;

                  27.

                  ragina agentūrų direktorius, kad nuo šiol prie jų metinės veiklos ataskaitos, su kuria taip pat pateikiama finansinė ir valdymo informacija, būtų pridedamas pareiškimas, kad finansinės operacijos yra teisėtos ir tvarkingos, analogiškas tiems pareiškimams, kuriuos pasirašo Komisijos generaliniai direktoriai;

                  28.

                  ragina agentūras kurti išsamią ryšių strategiją, kurioje būtų atsižvelgiama į poreikį, kad jų darbo rezultatai būtų ne tik pateikiami institucijoms, valstybių narių kompetentingoms tarnyboms, specialistams, partneriams arba konkretiems paramos gavėjams, bet ir tinkama forma prieinami plačiajai visuomenei; ragina agentūras, atsižvelgiant į tokios strategijos sukūrimą, stiprinti savo tarpusavio bendradarbiavimą ir keistis informacija apie pažangiausią praktiką, naudojamą siekiant šio tikslo; tikisi, kad agentūros tinkamai informuos Europos Parlamento kompetentingus komitetus apie tokios strategijos kūrimo rezultatus iki kitos biudžeto įvykdymo patvirtinimo procedūros, siekiant užtikrinti veiksmingą ir laiku atliekamą jų veiklos priežiūrą;

            Bendros pastabos AR ir agentūroms

                  29.

                  pritaria AR iniciatyvai prie savo konkrečių pranešimų apie agentūras pridėti lentelę, kurioje būtų pateikiama suvestinė informacija apie kompetencijas, valdymą, turimus išteklius ir konkrečios agentūros produkciją/darbo rezultatus; laikosi nuomonės, kad tai padidina šių Bendrijos institucijų darbo aiškumą ir skaidrumą, tam tikrais atvejais sukuriant naudingą pagrindą palyginimams, kurie padėtų sukurti suderintą bazę agentūroms, kaip yra raginęs Europos Parlamentas;

                  30.

                  ragina AR ir agentūras stiprinti jų bendradarbiavimą, siekiant tobulinti procedūras ir technines priemones, kad galima būtų gerinti patikimą visų biudžeto ir finansinių klausimų valdymą, siekiant sukurti metodiką, kuri parengtų pagrindą teigiamam biudžeto įvykdymo patvirtinimui atlikti nuo pačios proceso pradžios; tikisi, kad bus nuolat informuojamas apie pažangą ir pažangiausios praktikos diegimą;

                  31.

                  ragina AR ir agentūras didinti procedūros procédure contradictoire, prieš patvirtinant AR galutinį pranešimą, skaidrumą, kad galima būtų išvengti bet kokių prieštaravimų arba dviprasmybių, kurie galėtų kelti pavojų viso proceso patikimumui; šia prasme ragina AR ir Komisiją siūlyti veiksmingą būdą atnaujinti informaciją apie atliktus patobulinimus ir (arba) aptiktas problemas nuo tada, kai buvo pirmą kartą svarstomas AR parengiamasis pranešimas, iki sprendimo dėl biudžeto įvykdymo patvirtinimo priėmimo, kad būtų užtikrintas pats tiksliausias agentūrų padėties įvertinimas.

         (1)  OL C 324, 2004 12 30, p. 46.

         (2)  OL L 248, 2002 9 16, p. 1.

         (3)  OL L 245, 2003 9 29, p. 13.

         (4)  OL L 357, 2002 12 31, p. 72.

         (5)  OL L 330, 2004 11 4, p. 27.

         (6)  Kuri išdėstyta Komisijos komunikato Tarybai ir Europos Parlamentui „Mūsų bendros ateities kūrimas, išsiplėtusios Europos Sąjungos politikos sunkumai ir biudžeto priemonės 2007–2013“ 2007–2013, I priede (KOM(2004) 0101, p. 38).

         (7)  Žr. Komisijos pranešimo dėl tolesnių veiksmų, susijusių su 2002 m. biudžeto įgyvendinimo patvirtinimu, priedą (KOM(2004) 0648, p. 108).

         (8)  OL L 269, 2002 10 5, p. 15.


title: 2014 m. vasario 3 d. Komisijos sprendimas, kuriuo skiriamos paveldo vietos, kurioms 2013 m. suteikiamas Europos paveldo ženklas

text:
5.2.2014

               LT

               Europos Sąjungos oficialusis leidinys

               C 33/4

      KOMISIJOS SPRENDIMAS

   2014 m. vasario 3 d.
   kuriuo skiriamos paveldo vietos, kurioms 2013 m. suteikiamas Europos paveldo ženklas
   2014/C 33/04
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. lapkričio 16 d. Europos Parlamento ir Tarybos sprendimą Nr. 1194/2011/ES dėl Europos Sąjungos veiksmų, susijusių su Europos paveldo ženklu (1), ypač į jo 14 straipsnio 1 dalį,
   kadangi:

               (1)

               Europos ekspertų grupė 2013 m. lapkričio 28 d. perdavė paveldo vietų, kurioms 2013 m. gali būti suteiktas Europos paveldo ženklas, atrankos proceso ataskaitą, o Komisija, atsižvelgdama į tos grupės rekomendacijas, turėtų skirti paveldo vietas, kurioms bus suteiktas paveldo ženklas;

               (2)

               pagal Sprendimo Nr. 1194/2011/ES 15 straipsnį turėtų būti reguliariai vykdoma kiekvienos paveldo vietos, kuriai suteiktas ženklas, stebėsena, siekiant užtikrinti, kad ji toliau atitiktų nustatytus kriterijus ir joje toliau būtų laikomasi paraiškoje pateikto projekto ir darbų plano,

         NUSPRENDĖ:
   Vienintelis straipsnis
   Europos paveldo ženklas suteikiamas Karnunto archeologinei vietovei (Austrija), Didžiosios gildijos namams – Estijos istorijos muziejui (Estija), Vesterborko stovyklai (Nyderlandai) ir Taikos rūmams (Nyderlandai).

      Priimta Briuselyje 2014 m. vasario 3 d.

            Komisijos vardu

         Androulla VASSILIOU

            Komisijos narė

      (1)  OL L 303, 2011 11 22, p. 1.


title: 2004 m. balandžio 30 d. Tarybos sprendimas, iš dalies keičiantis 1999 m. rugsėjo 13 d. sprendimą, nustatantį Europos Sąjungos Tarybos Generalinio Sekretoriaus ir Vyriausiojo įgaliotinio bendrai užsienio ir saugumo politikai įdarbinimo sąlygas, ir 1999 m. rugsėjo 13 d. sprendimą, nustatantį Europos Sąjungos Tarybos Generalinio Sekretoriaus pavaduotojo įdarbinimo sąlygas

text:
Svarbus teisinis pranešimas

|

32004D0547

Oficialusis leidinys L 243 , 15/07/2004 p. 0028 - 0029

		Tarybos sprendimas2004 m. balandžio 30 d.iš dalies keičiantis 1999 m. rugsėjo 13 d. sprendimą, nustatantį Europos Sąjungos Tarybos Generalinio Sekretoriaus ir Vyriausiojo įgaliotinio bendrai užsienio ir saugumo politikai įdarbinimo sąlygas, ir 1999 m. rugsėjo 13 d. sprendimą, nustatantį Europos Sąjungos Tarybos Generalinio Sekretoriaus pavaduotojo įdarbinimo sąlygas(2004/547/EB, Euratomas)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 207 straipsnio 2 dalį,atsižvelgdama į Europos atominės energijos bendrijos steigimo sutartį, ypač į jos 121 straipsnio 2 dalį,kadangi:(1) Tarybos reglamentu (EB, Euratomas) Nr. 723/2004 [1] buvo iš dalies pakeisti Reglamentu (EEB, Euratomas, EAPB) Nr. 259/68 [2] nustatyti Europos Bendrijų pareigūnų tarnybos nuostatai ir kitų Europos Bendrijų tarnautojų įdarbinimo sąlygos,(2) Reglamentu 1292/2004 [3] buvo iš dalies pakeisti 1967 m. liepos 25 d. Tarybos reglamentai Nr. 422/67/EEB ir Nr. 5/67/Euratomas, nustatantys Komisijos pirmininko ir narių bei Teisingumo Teismo pirmininko, teisėjų, generalinių advokatų ir sekretoriaus bei Pirmosios instancijos teismo pirmininko, narių ir sekretoriaus tarnybines pajamas [4], o Tarybos reglamentu 1293/2004 [5] buvo iš dalies pakeistas 1977 m. spalio 18 d. Tarybos reglamentas (EEB, Euratomas, EAPB) Nr. 2290/77, nustatantis Audito Rūmų narių tarnybines pajamas [6].(3) Todėl yra tikslinga iš dalies pakeisti 1999 m. rugsėjo 13 d. Tarybos sprendimą, nustatantį Europos Sąjungos Tarybos Generalinio Sekretoriaus ir Vyriausiojo įgaliotinio bendrai užsienio ir saugumo politikai įdarbinimo sąlygas, ir 1999 m. rugsėjo 13 d. sprendimą, nustatantį Europos Sąjungos Tarybos Generalinio Sekretoriaus pavaduotojo įdarbinimo sąlygas, kad juose būtų atsižvelgta į pirmiau minėtus pakeitimus,NUSPRENDĖ:1 straipsnis1999 m. rugsėjo 13 d. Tarybos sprendimas, nustatantis Europos Sąjungos Tarybos Generalinio Sekretoriaus ir Vyriausiojo įgaliotinio bendrai užsienio ir saugumo politikai įdarbinimo sąlygas, iš dalies keičiamas taip:1. 1 straipsnio pirmoje pastraipoje:- žodžiai "A1 lygio paskutinė pakopa" pakeičiami žodžiais "16 lygio trečioji pakopa";- pridedamas šis sakinys: "Tačiau nuo 2004 m. gegužės 1 d. iki 2006 m. balandžio 30 d. žodžiai" 16 lygio trečioji pakopa "reiškia" A* 16 lygio trečioji pakopa;2. 1 straipsnio antros pastraipos pabaigoje įrašomi šie žodžiai:"ir jam analogiškai taikomas EB pareigūnų tarnybos nuostatų VII priedo 17 straipsnis."2 straipsnis1999 m. rugsėjo 13 d. sprendimas, nustatantis Europos Sąjungos Tarybos Generalinio Sekretoriaus pavaduotojo įdarbinimo sąlygas, iš dalies keičiamas taip:1. 1 straipsnio pirmoje pastraipoje:- žodžiai "A1 lygio paskutinė pakopa" pakeičiami žodžiais "16 lygio trečioji pakopa";- pridedamas šis sakinys: "Tačiau nuo 2004 m. gegužės 1 d. iki 2006 m. balandžio 30 d. žodžiai" 16 lygio trečioji pakopa "reiškia" A* 16 lygio trečioji pakopa;2. 1 straipsnio antros pastraipos pabaigoje įrašomi šie žodžiai:"ir jam analogiškai taikomas EB pareigūnų tarnybos nuostatų VII priedo 17 straipsnis."3 straipsnisApie šį sprendimą Tarybos pirmininkas praneša Europos Sąjungos Tarybos Generaliniam Sekretoriui, Vyriausiajam įgaliotiniui bendrai užsienio ir saugumo politikai ir Europos Sąjungos Tarybos Generalinio Sekretoriaus pavaduotojui.Priimta Briuselyje, 2004 m. balandžio 30 d.Tarybos varduPirmininkasB. Cowen[1] OL L 124, 2004 4 27, p. 1.[2] OL L 56, 1968 3 4, p. 1.[3] Žr. šio Oficialiojo leidinio p. 23.[4] OL 187, 1967 8 8, p. 1. Reglamentas su paskutiniais pakeitimais, padarytais Tarybos reglamentu (EB, EAPB, Euratomas) Nr. 2778/98 (OL L 347, 1998 12 23, p. 1).[5] Žr. šio Oficialiojo leidinio p. 26.[6] OL L 268, 1977 10 20, p. 1. Reglamentas su paskutiniais pakeitimais, padarytais Tarybos reglamentu (EB, EAPB, Euratomas) Nr. 840/95 (OL L 85, 1995 4 19, p. 10).--------------------------------------------------


title: 2012 m. lapkričio 15 d. Komisijos sprendimas, kuriuo įsteigiama Elektros energijos srities veiklos koordinavimo grupė

text:
17.11.2012

               LT

               Europos Sąjungos oficialusis leidinys

               C 353/2

         KOMISIJOS SPRENDIMAS
   2012 m. lapkričio 15 d.
   kuriuo įsteigiama Elektros energijos srities veiklos koordinavimo grupė
   2012/C 353/02
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   kadangi:

               (1)

               Sutarties 194 straipsnio 1 dalyje nustatytos užduotys laikantis solidarumo užtikrinti energijos rinkos veikimą ir energijos tiekimo saugumą Sąjungoje, skatinti energijos vartojimo efektyvumą ir taupymą, naujų ir atsinaujinančių energijos formų kūrimą ir energetikos tinklų sujungimą;

               (2)

               2006 m. sausio 18 d. Europos Parlamento ir Tarybos direktyvoje 2005/89/EB dėl priemonių siekiant užtikrinti elektros energijos tiekimo saugumą ir investicijas į infrastruktūrą (1) reikalaujama, kad valstybės narės užtikrintų aukštą elektros energijos tiekimo saugumo lygį ir atsižvelgtų į tarptautinio bendradarbiavimo šiuo tikslu galimybes. Komisija yra atsakinga stebėti ir apžvelgti, kaip to siekiama;

               (3)

               2009 m. liepos 13 d. Europos Parlamento ir Tarybos direktyvoje 2009/72/EB dėl elektros energijos vidaus rinkos bendrųjų taisyklių, panaikinančioje Direktyvą 2003/54/EB (2) pateiktos išsamios elektros energijos vidaus rinkos taisyklės. Šiomis taisyklėmis siekiama, inter alia, toliau plėtoti tarpvalstybines jungtis ir užtikrinti aukštą elektros energijos tiekimo saugumo lygį;

               (4)

               Direktyvoje 2009/72/EB reguliavimo institucijoms pavedama užduotis stebėti, kaip yra laikomasi tinklo saugumo ir patikimumo taisyklių ir investuojama į elektros gamybos pajėgumus siekiant tiekimo saugumo. Remdamasi Reglamentu (EB) Nr. 713/2009 (3), Energetikos reguliavimo institucijų bendradarbiavimo agentūra prireikus padės reguliavimo institucijoms koordinuoti veiksmus ir stebėti, kaip vykdomos Europos elektros energijos perdavimo sistemos operatorių tinklo (ENTSO-E) užduotys;

               (5)

               Direktyvoje 2009/72/EB taip pat numatoma, kad perdavimo sistemos operatoriai turi užtikrinti saugią, patikimą ir veiksmingą elektros energijos sistemą, o Reglamentu (EB) Nr. 714/2009 (4) ENTSO-E pavedama užduotis priimti priemones, kuriomis būtų užtikrinamas tinklo eksploatavimo koordinavimas įprastomis ir ekstremaliomis sąlygomis, ir sistemingai teikti Europos elektros energijos gamybos adekvatumo prognozę;

               (6)

               valstybės narės ir reguliavimo institucijos pagal Direktyvą 2009/72/EB yra įpareigotos bendradarbiauti tarpusavyje ir su Komisija, kad integruotų nacionalines rinkas, nes tai būtų pirmasis žingsnis siekiant sukurti visiškai liberalizuotą vidaus rinką. Komisija stebi Direktyvos 2009/72/EB (5) nuostatų įgyvendinimą;

               (7)

               gaminant vis daugiau elektros iš atsinaujinančiųjų energijos išteklių elektros energijos vidaus rinkai iškyla naujų užduočių, visų pirma dėl tinklo pastovumo ir elektros energijos tiekimo saugumo. Siekiant sėkmingos Europos elektros energijos rinkų integracijos ir aukšto lygio elektros energijos tiekimo saugumo, būtina, kad valstybės narės, kiti susiję suinteresuotieji subjektai ir Komisija geriau koordinuotų su elektros energijos vidaus rinka susijusias politikos priemones;

               (8)

               Komisija atitinkamai organizavo keletą posėdžių su aukšto lygio atstovais iš valstybių narių kompetentingų valdžios institucijų, nacionalinių energetikos reguliavimo institucijų, ENTSO-E ir Energetikos reguliavimo institucijų bendradarbiavimo agentūros (toliau – Agentūra), siekdama apsikeisti nuomonėmis ir į jas atsižvelgti formuodama politiką, susijusią su elektros energijos tiekimo saugumu, taip pat tinklo stabilumu ir elektros energijos gamybos adekvatumu. Ši pirmoji veikla ir mintis sudaryti Elektros energijos srities veiklos koordinavimo grupę buvo aptartos neoficialiame 2011 m. rugsėjo mėn. Vroclave įvykusiame Energetikos tarybos posėdyje ir 2011 m. lapkričio mėn. ir 2012 m. vasario mėn. Transporto, telekomunikacijų ir energetikos tarybos posėdžiuose;

               (9)

               šie posėdžiai su aukšto lygio atstovais iš tikrųjų buvo labai naudingi Komisijai ir visiems suinteresuotiems subjektams. Juose pasisemta vertingų minčių elektros energijos vidaus rinkos ir tiekimo saugumo klausimais ir aptarti įvairūs būdai esamoms problemoms spręsti. Per posėdžius visų pirma atkreiptas dėmesys į poreikį spręsti naujas užduotis, susijusias su Europos lygmeniu integruotomis elektros energijos rinkomis;

               (10)

               reikėtų, kad ši elektros energijos srities ekspertų grupė pradėtų veikti oficialiai ir nustatyti jos užduotis ir struktūrą;

               (11)

               grupė turėtų padėti sustiprinti ir suaktyvinti valstybių narių ir Komisijos bendradarbiavimą elektros energijos tarpvalstybinės prekybos ir tiekimo saugumo klausimais, įskaitant elektros energijos gamybos adekvatumą ir tinklo stabilumą, ir veiksmų koordinavimą šiose srityse, taip pat rengti galimas naujas politikos iniciatyvas ir reaguoti į galimas tiekimo krizes;

               (12)

               Elektros energijos srities veiklos koordinavimo grupė turėtų teikti Komisijai ir jos nariams reikalingą politinio pobūdžio informaciją apie iniciatyvas, kuriomis siekiama išlaikyti turimą rinkos integraciją ir ją pagerinti, taip pat užtikrinti didesnį elektros energijos tiekimo saugumą;

               (13)

               grupę turėtų sudaryti valstybių narių kompetentingos valdžios institucijos (ministerija, atsakinga už elektros energiją, ir nacionalinė reguliavimo institucija), ENTSO-E ir Agentūra. Reikėtų nustatyti taisykles dėl grupės narių turimos informacijos atskleidimo;

               (14)

               grupės narių asmens duomenys turėtų būti tvarkomi laikantis 2000 m. gruodžio 18 d. Europos Parlamento ir Tarybos reglamento (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (6),

         PRIĖMĖ ŠĮ SPRENDIMĄ:
   1 straipsnis
   Elektros energijos srities veiklos koordinavimo grupės įsteigimas
   Įsteigiama Elektros energijos srities veiklos koordinavimo grupė (toliau – grupė).
   2 straipsnis
   Grupės užduotys
   1.   Grupės užduotys:

               a)

               būti forumu, kuriame keičiamasi informacija ir koordinuojamos tarpvalstybinį poveikį turinčios elektros energijos politikos priemonės, keičiamasi patirtimi, geriausia praktika ir ekspertų žiniomis, taip pat padedama Komisijai formuoti politikos iniciatyvas;

               b)

               palengvinti informacijos mainus ir bendradarbiavimą dėl elektros energijos tiekimo saugumo, įskaitant elektros energijos gamybos adekvatumą ir tarpvalstybinio tinklo stabilumą.

         2.   Grupė visų pirma:

               a)

               keičiasi informacija apie sprendimus, susijusius su elektros energijos gamyba ir perdavimu, ir galimu tų sprendimų poveikiu tarpvalstybinei prekybai ir tarpvalstybinio tinklo stabilumui;

               b)

               aptaria specifinius susirūpinimą dėl tinklo stabilumo ir (arba) elektros energijos gamybos adekvatumo keliančius klausimus, siekdama surasti koordinuotų, su energijos vidaus rinka suderintų sprendimų;

               c)

               peržiūri reguliariai ENTSO-E rengiamas elektros energijos gamybos adekvatumo prognozes, visų pirma tada, kai tokiose ataskaitose nurodoma, kad tiekimo saugumui kyla potenciali rizika;

               d)

               skatina informacijos mainus, prevencinius ir koordinuotus veiksmus, jei Sąjungoje arba trečiosiose šalyse susidaro ekstremalios sąlygos.

         3 straipsnis
   Konsultavimasis
   Komisija gali konsultuotis su grupe visais klausimais, susijusiais su elektros energija, ir visų pirma, su elektros energijos tiekimo saugumu.
   4 straipsnis
   Grupės sudėtis
   1.   Grupę sudaro šie nariai:

               a)

               valstybių narių valdžios institucijos, visų pirma, už elektros energiją atsakingos ministerijos;

               b)

               nacionalinės energetikos reguliavimo institucijos;

               c)

               Reglamentu (EB) Nr. 713/2009 (7) įsteigta Energetikos reguliavimo institucijų bendradarbiavimo agentūra;

               d)

               Reglamentu (EB) Nr. 714/2009 (8) įsteigta Europos elektros energijos perdavimo sistemos operatorių tinklas (toliau – ENTSO-E).

         2.   Kiekvienas narys grupės darbe skiria dalyvauti ne daugiau kaip du nuolatinius atstovus ir du pakaitinius atstovus. Vienas iš nuolatinių valstybės narės atstovų turi būti vyriausybės energetikos departamento vadovas. Vienas iš nacionalinių reguliavimo institucijų nuolatinių atstovų turi būti jos generalinis direktorius arba prezidentas. Vienas iš agentūros paskirtų nuolatinių atstovų turi būti jos direktorius. Vienas iš ENTSO-E paskirtų nuolatinių atstovų turi būti jos generalinis sekretorius. Pakaitiniai nariai skiriami laikantis tų pačių sąlygų, kaip ir skiriant nuolatinius narius; pakaitiniai nariai automatiškai pakeičia nedalyvaujančius ar savo pareigų negalinčius eiti narius.
   3.   Sąjungoje, valstybėje narėje arba regione susidarius ekstremaliai padėčiai arba kitai išskirtinei padėčiai, grupės nariai gali prašyti Komisijos skirti daugiau kaip du atstovus dalyvauti grupės darbe.
   4.   Narių pavardės ir (arba) pavadinimai, taip pat grupės narių nuolatinių atstovų ir pakaitinių narių pavardės ir (arba) pavadinimai, taip pat stebėtojų pavardės ir (arba) pavadinimai skelbiami Komisijos ekspertų grupių ir kitų panašių subjektų registre (toliau – registras) (9).
   5.   Kiekvienas Elektros energijos srities veiklos koordinavimo grupės narys prisiregistruoja internetu (CIRCABC interneto svetainėje (10)) ir užtikrina, kad informacija apie jo narystės statusą yra teisinga.
   6.   Asmens duomenys renkami, tvarkomi ir skelbiami pagal Reglamentą (EB) Nr. 45/2001.
   5 straipsnis
   Veikla
   1.   Grupei pirmininkauja Komisijos atstovas (pirmininkas).
   2.   Pirmininkas reguliariai sušaukia grupę ir aptaria joje iš grupės narių gautą informaciją, neatskleisdamas slaptos komercinės informacijos.
   3.   Komisijos tarnyboms sutikus, specifiniams klausimams nagrinėti pagal grupės nustatytas veiklos sąlygas gali būti sudaryti pogrupiai. Tokie pogrupiai veikia tol, kol įvykdo jiems pavestą užduotį.
   4.   Komisijos atstovas gali kviesti grupės arba pogrupio darbe arba ad-hoc pagrindu dalyvauti jiems nepriklausančius ekspertus, turinčius specialiųjų žinių kuriuo nors į darbotvarkę įtrauktu klausimu, pavyzdžiui, gamintojų arba vartotojų organizacijų arba trečiųjų šalių atstovus. Be to, Komisijos atstovas asmenims, organizacijoms, kaip apibrėžta ekspertų grupių horizontaliųjų taisyklių 8 taisyklės 3 dalyje, ir šalims kandidatėms gali suteikti stebėtojo statusą.
   5.   Ekspertų grupių nariai ir jų atstovai, taip pat kviestiniai ekspertai ir stebėtojai laikosi sutartyse ir jų įgyvendinimo taisyklėse nustatytų įpareigojimų saugoti profesinę paslaptį, taip pat Komisijos saugumo taisyklių, susijusių su ES įslaptintos informacijos apsauga, kurių tekstas pateikiamas Komisijos sprendimo 2001/844/EB (11), EAPB, Euratomas priede. Jeigu šių įsipareigojimų nesilaikoma, Komisija gali imtis visų tinkamų priemonių.
   6.   Grupės ir pogrupių posėdžiai paprastai rengiami Komisijos patalpose. Komisija teikia sekretoriato paslaugas. Į grupės ir pogrupių posėdžius gali būti kviečiamos kitos Komisijos tarnybos ir Europos išorės veiksmų tarnyba, jei jos yra tiesiogiai susijusios su planuojamais aptarti klausimais.
   7.   Nepažeisdama šio straipsnio 6 dalies, Komisija pateikia visus susijusius darbo dokumentus grupės nariams bendradarbiavimo su Europos Sąjungos partneriais aplinkoje (CIRCA interneto svetainėje). Be to, visus svarbius dokumentus Komisija skelbia registre arba jame pateikia nuorodą į specialią interneto svetainę. Dokumentai gali būti neskelbiami, jeigu atskleidus dokumentą būtų pakenkta viešajam arba privačiajam interesui, kaip apibrėžta Reglamento (EB) Nr. 1049/2001 4 straipsnyje.
   6 straipsnis
   Posėdžių išlaidos
   1.   Asmenims, dalyvaujantiems grupės ar jos pogrupių veikloje, už jų teikiamas paslaugas neatlyginama.
   2.   Kiekvienos valstybės narės ir nacionalinės reguliavimo institucijos vieno atstovo patirtas kelionės išlaidas kompensuoja Komisija remdamasi savo galiojančiomis nuostatomis.
   3.   Tos išlaidos kompensuojamos neviršijant pagal metinę išteklių skyrimo procedūrą skirtų asignavimų.

      Priimta Briuselyje 2012 m. lapkričio 15 d.

            Komisijos vardu

         Günther OETTINGER

            Komisijos narys

      (1)  OL L 33, 2006 2 4, p. 22.

      (2)  OL L 211, 2009 8 14, p. 55.

      (3)  OL L 211, 2009 8 14, p. 1.

      (4)  OL L 211, 2009 8 14, p. 15.

      (5)  Dėl tiekimo saugumo žr. visų pirma Direktyvos 2009/72/EB 47 straipsnio 1 dalies c punktą (stebėsena). Komisija taip pat turi įvertinti tiekimo saugumo klausimus sertifikavimo sprendimų kontekste (žr. Direktyvos 2009/72/EB 11 straipsnio 7 dalį); ji yra skatinama teikti atitinkamų susitarimų su trečiosiomis šalimis, kuriais siekiama užtikrinti tiekimo saugumą, derybų rekomendacijas (žr. Direktyvos 2009/72/EB 25 konstatuojamąją dalį).

      (6)  OL L 8, 2001 1 12, p. 1.

      (7)  Žr. 3 išnašą.

      (8)  Žr. 4 išnašą.

      (9)  Nariai, pageidaujantys, kad jų vardai ir pavardės nebūtų atskleisti, gali prašyti pritaikyti nuo šios taisyklės nukrypti leidžiančią nuostatą. Prašymas neatskleisti ekspertų grupės nario vardo ir pavardės laikomas pateisinamu, jei paskelbus galėtų kilti pavojus jo saugumui ar asmens neliečiamumui arba nebūtų galima tinkamai užtikrinti jo privatumo.

      (10)  CIRCABC yra pavadinimo anglų kalba Communication & Information Resource Centre for Administrations, Businesses and Citizens (liet. „Komunikacijos ir informacijos išteklių centras administracijoms, verslui ir piliečiams“) santrumpa.

      (11)  OL L 317, 2001 12 3, p. 1.


title: 2007/617/EB: 2007 m. rugsėjo 18 d. Tarybos sprendimas dėl Vengrijai atstovaujančių Regionų komiteto penkių narių ir penkių pakaitinių narių skyrimo

text:
25.9.2007

               LT

               Europos Sąjungos oficialusis leidinys

               L 249/8

      TARYBOS SPRENDIMAS

   2007 m. rugsėjo 18 d.
   dėl Vengrijai atstovaujančių Regionų komiteto penkių narių ir penkių pakaitinių narių skyrimo
   (2007/617/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Vengrijos Vyriausybės pasiūlymą,
   kadangi:

               (1)

               2006 m. sausio 24 d. Taryba priėmė Sprendimą 2006/116/EB dėl Regionų komiteto narių ir pakaitinių narių skyrimo laikotarpiui nuo 2006 m. sausio 26 d. iki 2010 m. sausio 25 d. (1)

               (2)

               Pasibaigus I. BOR, L. DIÓSSY, Z. FÁBIÁN ir S. KÁLI įgaliojimams, tapo laisvos keturios Regionų komiteto narių vietos. Pasikeitus G. BIHARY įgaliojimams, tapo laisva viena Regionų komiteto nario vieta. Pasibaigus A. MÁTIS, B. NÉMETH ir N. LITTER įgaliojimams, tapo laisvos trys Regionų komiteto pakaitinių narių vietos. Pakaitinius narius S. NAGY ir G. GEMESI paskyrus nariais, tapo laisvos dvi Regionų komiteto pakaitinių narių vietos,

         NUSPRENDĖ:
   1 straipsnis
   Likusiam kadencijos laikui iki 2010 m. sausio 25 d. Regionų komiteto

               a)

               nariais skiriami:

                           Sándor NAGY vietoj Imre BOR,

                           Gábor BIHARY – gyvenvietės atstovas, Budapešto 3-ias rajonas, vietoj Gábor BIHARY, Budapešto generalinės asamblėjos nario,

                           András SZALAY – Veszprém gyvenvietės atstovas, vietoj Zsolt FÁBIÁN,

                           György GÉMESI vietoj Sándor KÁLI,

                           Erika SZŰCS – Miskolc mero pavaduotoja, vietoj László DIÓSSY,

                     ir

               b)

               pakaitiniais nariais skiriami:

                           Levente MAGYAR – Jász-Nagykun-Szolnok generalinės asamblėjos narys, vietoje Sándor NAGY,

                           Csaba MOLNÁR – Győr-Moson-Sopron generalinės asamblėjos narys, vietoj András MÁTIS,

                           László VÉCSEY – Szada meras, vietoj György GÉMESI,

                           Kata TÜTTŐ – Sostinės generalinės asamblėjos narė, vietoj Balázs NÉMETH,

                           Helga MIHÁLYI – Borsod-Abaúj-Zemplén generalinės asamblėjos narė, vietoj Nándor LITTER.

         2 straipsnis
   Šis sprendimas įsigalioja jo priėmimo dieną.

      Priimta Briuselyje, 2007 m. rugsėjo 18 d.

            Tarybos vardu

            Pirmininkas

         R. PEREIRA

      (1)  OL L 56, 2006 2 25, p. 75.


title: 2006 m. kovo 9 d.  Tarybos sprendimas 2006/228/TVR, nustatantis Sprendimo 2005/211/TVR dėl Šengeno informacinės sistemos kai kurių naujų funkcijų nustatymo, įskaitant kovos su terorizmu srityje, tam tikrų nuostatų taikymo datą

text:
18.3.2006

               LT

               Europos Sąjungos oficialusis leidinys

               L 81/45

      TARYBOS SPRENDIMAS 2006/228/TVR
   2006 m. kovo 9 d.
   nustatantis Sprendimo 2005/211/TVR dėl Šengeno informacinės sistemos kai kurių naujų funkcijų nustatymo, įskaitant kovos su terorizmu srityje, tam tikrų nuostatų taikymo datą
   EUROPOS SĄJUNGOS TARYBA,
   atsižvelgdama į 2005 m. vasario 24 d. Tarybos sprendimą 2005/211/TVR dėl Šengeno informacinės sistemos kai kurių naujų funkcijų nustatymo, įskaitant kovos su terorizmu srityje (1), ypač į jo 2 straipsnio 4 dalį,
   kadangi:

               (1)

               Sprendime 2005/211/TVR nurodoma, kad to sprendimo 1 straipsnio nuostatos bus taikomos nuo datos, kurią nustatys Taryba, kai tik bus įvykdytos būtinos išankstinės sąlygos, ir kad Taryba gali nuspręsti nustatyti skirtingas datas skirtingoms nuostatoms taikyti. Sprendimo 2005/211/TVR 1 straipsnio 7 dalyje pateiktos 100 straipsnio naujos 3 dalies f punkto atžvilgiu yra įvykdytos tokios išankstinės sąlygos.

               (2)

               Šveicarijos atžvilgiu šiuo sprendimu plėtojamos Šengeno acquis, apibrėžtos Europos Sąjungos, Europos bendrijos ir Šveicarijos Konfederacijos pasirašytame Susitarime dėl Šveicarijos Konfederacijos asociacijos įgyvendinant, taikant ir plėtojant Šengeno acquis
                   (2), nuostatos, patenkančios į Sprendimo 1999/437/EB (3) 1 straipsnio G punkte nurodytą sritį, minėtą sprendimą siejant su Tarybos sprendimo 2004/849/EB (4) dėl to Susitarimo pasirašymo Europos Sąjungos vardu ir Tarybos sprendimo 2004/860/EB (5) dėl to Susitarimo pasirašymo Europos bendrijos vardu ir laikino tam tikrų nuostatų taikymo 4 straipsnio 1 dalimi,

         NUSPRENDĖ:
   1 straipsnis
   Sprendimo 2005/211/TVR 1 straipsnio 7 dalyje pateiktos 100 straipsnio naujos 3 dalies f punktas taikomas nuo 2006 m. kovo 31 d.
   2 straipsnis
   Šis sprendimas įsigalioja jo priėmimo dieną. Jis skelbiamas Europos Sąjungos oficialiajame leidinyje.

      Priimta 2006 m. kovo 9 d.

            Tarybos vardu

            Pirmininkas

         J. PRÖLL

      (1)  OL L 68, 2005 3 15, p. 44.

      (2)  Tarybos dokumentas 13054/04, kurį galima rasti http://register.consilium.eu.int

      (3)  OL L 176, 1999 7 10, p. 31.

      (4)  OL L 368, 2004 12 15, p. 26.

      (5)  OL L 370, 2004 12 17, p. 78.


title: 2013/811/ES: 2013 m. gruodžio 17 d. Tarybos sprendimas dėl Tarybos generalinio sekretoriato paskyrimų tarnybos ir sudaryti darbo sutartis įgaliotos tarnybos nustatymo, kuriuo panaikinamas Sprendimas 2011/444/ES

text:
31.12.2013

               LT

               Europos Sąjungos oficialusis leidinys

               L 355/91

         TARYBOS SPRENDIMAS
   2013 m. gruodžio 17 d.
   dėl Tarybos generalinio sekretoriato paskyrimų tarnybos ir sudaryti darbo sutartis įgaliotos tarnybos nustatymo, kuriuo panaikinamas Sprendimas 2011/444/ES
   (2013/811/ES)
   EUROPOS SĄJUNGOS TARYBA,
   atsižvelgdama į Europos Sąjungos pareigūnų tarnybos nuostatus ir kitų Europos Sąjungos tarnautojų įdarbinimo sąlygas, nustatytus Tarybos reglamentu (EEB, Euratomas, EAPB) Nr. 259/68 (1), ypač į tų Tarnybos nuostatų 2 straipsnį ir tų įdarbinimo sąlygų 6 straipsnį,
   kadangi:

               (1)

               Pagal Sutarties dėl Europos Sąjungos veikimo 240 straipsnio 2 dalies pirmą pastraipą už Tarybos generalinio sekretoriato veiklą yra atsakingas generalinis sekretorius.

               (2)

               atsižvelgiant į Europos Parlamento ir Tarybos reglamentą (ES, Euratomas) Nr. 1023/2013 (2), nustatant naują pareigų AST/SC grupę, turėtų būti priimtas naujas sprendimas dėl Tarybos generalinio sekretoriato paskyrimų tarnybos ir sudaryti darbo sutartis įgaliotos tarnybos nustatymo ir turėtų būti panaikintas Tarybos sprendimas 2011/444/ES (3),

         PRIĖMĖ ŠĮ SPRENDIMĄ:
   1 straipsnis
   Pagal Europos Sąjungos pareigūnų tarnybos nuostatus (toliau – Tarnybos nuostatai) paskyrimų tarnybai suteiktais įgaliojimais ir pagal kitų Europos Sąjungos tarnautojų įdarbinimo sąlygas (toliau – įdarbinimo sąlygos) sudaryti darbo sutartis kompetentingai tarnybai suteiktais įgaliojimais Tarybos generaliniame sekretoriate naudojasi:

               a)

               Taryba, skirdama generalinį sekretorių;

               b)

               Taryba, remdamasi generalinio sekretoriaus pasiūlymu, generaliniams direktoriams taikydama Tarnybos nuostatų 1a, 30, 34, 41, 49, 50 ir 51 straipsnius;

               c)

               generalinis sekretorius – kitais atvejais.

         Bet kuriuos ar visus įgaliojimus dėl įdarbinimo sąlygų taikymo ir Tarnybos nuostatų taikymo AST ir AST/SC pareigų grupės pareigūnams ar dalį šių įgaliojimų generaliniam sekretoriui leidžiama deleguoti administracijos generaliniam direktoriui, išskyrus įgaliojimus dėl pareigūnų paskyrimo ir jų tarnybos baigimo bei kitų tarnautojų įdarbinimo.
   2 straipsnis
   Tarybos sprendimas 2011/444/ES panaikinamas.
   3 straipsnis
   Šis sprendimas įsigalioja 2014 m. sausio 1 d.

      Priimta Briuselyje 2013 m. gruodžio 17 d.

            Tarybos vardu

            Pirmininkas

         L. LINKEVIČIUS

      (1)  1968 m. vasario 29 d. Tarybos reglamentas (EEB, Euratomas, EAPB) Nr. 259/68, nustatantis Europos Bendrijų pareigūnų tarnybos nuostatus ir kitų tarnautojų įdarbinimo sąlygas (OL L 56, 1968 3 4, p. 1).

      (2)  2013 m. spalio 22 d. Europos Parlamento ir Tarybos reglamentas (ES, Euratomas) Nr. 1023/2013, kuriuo iš dalies keičiami Europos Sąjungos pareigūnų tarnybos nuostatai ir kitų Europos Sąjungos tarnautojų įdarbinimo sąlygos (OL L 287, 2013 10 29, p. 15).

      (3)  2011 m. liepos 12 d. Tarybos sprendimas 2011/444/ES dėl Tarybos generalinio sekretoriato paskyrimų tarnybos ir sudaryti darbo sutartis įgaliotos tarnybos nustatymo, kuriuo panaikinamas Sprendimas 2006/491/EB, Euratomas (OL L 191, 2011 7 22, p. 21).


title: 2006/930/EB: 2006 m. lapkričio 28 d. Tarybos sprendimas dėl Europos bendrijos ir Argentinos Respublikos susitarimo pasikeičiant laiškais dėl nuolaidų Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos įsipareigojimų sąrašuose pakeitimo joms stojant į Europos bendriją sudarymo

text:
15.12.2006

               LT

               Europos Sąjungos oficialusis leidinys

               L 355/91

         TARYBOS SPRENDIMAS
   2006 m. lapkričio 28 d.
   dėl Europos bendrijos ir Argentinos Respublikos susitarimo pasikeičiant laiškais dėl nuolaidų Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos įsipareigojimų sąrašuose pakeitimo joms stojant į Europos bendriją sudarymo
   (2006/930/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 133 straipsnį kartu su 300 straipsnio 2 dalies pirmos pastraipos pirmu sakiniu,
   atsižvelgdama į Komisijos pasiūlymą,
   kadangi:

               (1)

               2004 m. kovo 22 d. Taryba įgaliojo Komisiją pagal 1994 m. GATT XXIV straipsnio 6 dalį pradėti derybas su kai kuriomis kitomis PPO narėmis, į Europos Sąjungą stojant Čekijos Respublikai, Estijos Respublikai, Kipro Respublikai, Latvijos Respublikai, Lietuvos Respublikai, Vengrijos Respublikai, Maltos Respublikai, Lenkijos Respublikai, Slovėnijos Respublikai ir Slovakijos Respublikai.

               (2)

               Komisija vedė derybas konsultuodamasi su komitetu, įsteigtu pagal Sutarties 133 straipsnį, ir vadovaudamasi Tarybos patvirtintais derybų nurodymais.

               (3)

               Komisija baigė derybas dėl Europos bendrijos ir Argentinos Respublikos susitarimo pasikeičiant laiškais. Susitarimas turėtų būti patvirtintas,

         NUSPRENDĖ:
   1 straipsnis
   Europos bendrijos ir Argentinos Respublikos susitarimas pasikeičiant laiškais dėl nuolaidų Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos įsipareigojimų sąrašuose pakeitimo joms stojant į Europos bendriją, yra patvirtinamas Bendrijos vardu.
   Susitarimo pasikeičiant laiškais tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti 1 straipsnyje nurodytą susitarimą pasikeičiant laiškais, kad jis taptų privalomas Bendrijai.

      Priimta Briuselyje, 2006 m. lapkričio 28 d.

            Tarybos vardu

            Pirmininkas

         E. HEINÄLUOMA

    ---documentbreak---

               15.12.2006

               LT

               Europos Sąjungos oficialusis leidinys

               L 355/92

         Europos bendrijos ir Argentinos Respublikos
   SUSITARIMAS
   pasikeičiant laiškais dėl nuolaidų Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos įsipareigojimų sąrašuose pakeitimo joms stojant į Europos bendriją
   Briuselis,
   Pone,
   Prasidėjus Europos Bendrijų (EB) ir Argentinos Respublikos deryboms pagal 1994 m. GATT XXIV straipsnio 6 dalį ir XXVIII straipsnį dėl nuolaidų Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos įsipareigojimų sąrašuose pakeitimo joms stojant į EB, EB ir Argentinos Respublika, siekdamos baigti derybas, pradėtas 2004 m. sausio 19 d. EB pateikus pranešimą PPO pagal 1994 m. GATT XXIV straipsnio 6 dalį, susitaria dėl šių klausimų:
   EB sutinka į savo įsipareigojimų sąrašą, skirtą EB-25 muitų teritorijai, įtraukti ankstesniame sąraše buvusias nuolaidas.
   EB sutinka, kad ji į savo įsipareigojimų sąrašą, skirtą EB-25, įtrauks šio susitarimo priede išvardytas nuolaidas.
   Šis susitarimas įsigalioja tą dieną, kurią EB gauna Argentinos Respublikos tinkamai patvirtintą sutikimo laišką, šalims apsvarsčius šį susitarimą jų pačių nustatyta tvarka. EB deda visas pastangas, kad atitinkamos įgyvendinimo priemonės įsigaliotų iki 2006 m. spalio 1 d. ir jokiu būdu ne vėliau kaip 2007 m. sausio 1 d.

         Europos bendrijos vardu

      PRIEDAS
      0304 20 96: Mažesnis 11,4 % muitas turi būti taikomas trejus metus arba iki tol, kol įgyvendinant Dohos vystymosi darbotvarkės rezultatus bus pasiektas numatytas tarifo lygis, atsižvelgiant į tai, kuri data bus ankstesnė.
      0303 79 96: Mažesnis 12,4 % muitas turi būti taikomas trejus metus arba iki tol, kol įgyvendinant Dohos vystymosi darbotvarkės rezultatus bus pasiektas numatytas tarifo lygis, atsižvelgiant į tai, kuri data bus ankstesnė.

                  —

                  4 003 tonomis padidinama (erga omnes) EB tarifinė kvota „sušaldytai galvijienai; neperskirtiems arba perskirtiems priekiniams ketvirčiams; be kaulų“ ir „sušaldytiems galvijienos valgomiesiems subproduktams; storosioms ir plonosioms diafragmoms. Mėsa importuojama perdirbti“ (tarifo pozicijos 0202 20 30, 0202 30, 0206 29 91),

                  —

                  537 tonomis padidinama (erga omnes) EB tarifinė kvota nugriebto pieno milteliams (tarifo pozicija 0402 10 19),

                  —

                  96 tonomis padidinama (erga omnes) EB tarifinė kvota obuoliams (tarifo pozicija ex08081080),

                  —

                  nustatoma 242 074 tonų tarifinė kvota (erga omnes) kukurūzams (tarifo pozicijos 1005 10 90, 1005 90 00), muito norma šiai kvotai – 0 %,

                  —

                  nustatoma 7 044 tonų tarifinė kvota (erga omnes) vaisių sultims (tarifo pozicijos 2009 11 11, 2009 11 19, 2009 19 11, 2009 19 19, 2009 29 11, 2009 29 19, 2009 39 11, 2009 39 19, 2009 49 11, 2009 49 19, 2009 79 11, 2009 79 19, 2009 80 11, 2009 80 19, 2009 80 32, 2009 80 33, 2009 80 35, 2009 80 36, 2009 80 38, 2009 90 11, 2009 90 19, 2009 90 21, 2009 90 29), muito norma šiai kvotai – 20 %,

                  —

                  nustatoma 20 000 hektolitrų tarifinė kvota (erga omnes) vynui (tarifo pozicijos 2204 29 65 ir 2204 29 75), muito norma šiai kvotai – 8 EUR/hl,

                  —

                  nustatoma 40 000 hektolitrų tarifinė kvota (erga omnes) vynui (tarifo pozicijos 2204 21 79 ir 2204 21 80), muito norma šiai kvotai – 10 EUR/hl,

                  —

                  nustatoma 13 810 hektolitrų tarifinė kvota (erga omnes) vermutui (tarifo pozicija 2205 90 10), muito norma šiai kvotai – 7 EUR/hl.

            Visoms šioms tarifų eilutėms ir kvotoms taikomi tikslūs EB-15 tarifų aprašymai.

                  —

                  EB 11 000 tonų tarifinės kvotos „aukštos kokybės“ mėsai be kaulų apibrėžimas „Ypatingos arba geros kokybės galvijienos gabalai, gauti iš 22–24 mėnesių amžiaus galvijų, augintų tik ganyklose, turinčių du nuolatinius priešakinius dantis, kurių gyvoji masė ne didesnė kaip 460 kg, vadinami „specialiai supakuota galvijiena“, kurios gabalai gali būti pažymėti raidėmis „sc“ (specialieji gabalai)“, pakeičiamas taip: „Aukštos kokybės galvijiena be kaulų, šviežia arba atšaldyta“, tiekianti šalis – Argentina.

   Briuselis,
   Pone,
   Pateikiame nuorodą į Jūsų laišką, kuriame rašoma:

      „Prasidėjus Europos Bendrijų (EB) ir Argentinos Respublikos deryboms pagal 1994 m. GATT XXIV straipsnio 6 dalį ir XXVIII straipsnį dėl nuolaidų Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos įsipareigojimų sąrašuose pakeitimo joms stojant į EB, EB ir Argentinos Respublika, siekdamos baigti derybas, pradėtas 2004 m. sausio 19 d. EB pateikus pranešimą PPO pagal 1994 m. GATT XXIV straipsnio 6 dalį, susitaria dėl šių klausimų:
      EB sutinka į savo įsipareigojimų sąrašą, skirtą EB-25 muitų teritorijai, įtraukti ankstesniame sąraše buvusias nuolaidas.
      EB sutinka, kad ji į savo įsipareigojimų sąrašą, skirtą EB-25, įtrauks šio susitarimo priede išvardytas nuolaidas.
      Šis susitarimas įsigalioja tą dieną, kurią EB gauna Argentinos Respublikos tinkamai patvirtintą sutikimo laišką, šalims apsvarsčius šį susitarimą jų pačių nustatyta tvarka. EB deda visas pastangas, kad atitinkamos įgyvendinimo priemonės įsigaliotų iki 2006 m. spalio 1 d. ir jokiu būdu ne vėliau kaip 2007 m. sausio 1 d.“

   Turiu garbės pranešti apie savo Vyriausybės sutikimą.

         Argentinos Respublikos vardu


title: 1986 m. rugsėjo 15 d. Tarybos sprendimas dėl Susitarimo, sudaromo pasikeičiant raštais, tarp Europos ekonominės bendrijos ir Norvegijos Karalystės dėl ne žemės ūkio produktų ir perdirbtų žemės ūkio produktų, kuriems netaikomas Susitarimas, sudarymo

text:
Svarbus teisinis pranešimas

|

31986D0551

Oficialusis leidinys L 328 , 22/11/1986 p. 0020 - 0020

		Tarybos sprendimas1986 m. rugsėjo 15 d.dėl Susitarimo, sudaromo pasikeičiant raštais, tarp Europos ekonominės bendrijos ir Norvegijos Karalystės dėl ne žemės ūkio produktų ir perdirbtų žemės ūkio produktų, kuriems netaikomas Susitarimas, sudarymo(86/551/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 113 straipsnį,atsižvelgdama į Komisijos pasiūlymą,kadangi siekiant atsižvelgti į Ispanijos Karalystės ir Portugalijos Respublikos stojimą į Bendriją būtina patvirtinti Susitarimą, sudaromą pasikeičiant raštais, tarp Europos ekonominės bendrijos ir Norvegijos Karalystės dėl ne žemės ūkio produktų ir perdirbtų žemės ūkio produktų, kuriems netaikomas Susitarimas,NUSPRENDĖ:1 straipsnisBendrijos vardu yra patvirtinama Susitarimas, sudaromas pasikeičiant raštais, tarp Europos ekonominės bendrijos ir Norvegijos Karalystės dėl ne žemės ūkio produktų ir perdirbtų žemės ūkio produktų, kuriems netaikoma Susitarimas.Pasikeitimo raštais tekstas yra pridedamas prie šio sprendimo.2 straipsnisTarybos pirmininkas yra įpareigojamas paskirti asmenį, įgaliotą pasirašyti Susitarimą, sudaromą pasikeičiant raštais, tokiu būdu susaistant Bendriją.Priimta Briuselyje, 1986 m. rugsėjo 15 d.Tarybos varduPirmininkasG. Howe--------------------------------------------------


title: 2005/383/EB: 2005 m. gegužės 11 d. Komisijos sprendimas, dėl Europos mokslo etikos ir naujų technologijų grupės įgaliojimų pratęsimo

text:
20.5.2005

               LT

               Europos Sąjungos oficialusis leidinys

               L 127/17

      KOMISIJOS SPRENDIMAS

   2005 m. gegužės 11 d.
   dėl Europos mokslo etikos ir naujų technologijų grupės įgaliojimų pratęsimo
   (autentiškas tik tekstas prancūzų kalba)
   (2005/383/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   kadangi:

               (1)

               1991 m. lapkričio mėn. Europos Komisija nusprendė Bendrijos mokslinių tyrimų ir technologijų plėtros politikos sprendimų priėmimo proceso metu vadovautis etika, įkurdama Europos patarėjų grupę dėl etinių biotechnologijų padarinių.

               (2)

               1997 m. gruodžio 16 d. Komisija nusprendė Europos patarėjų grupę dėl etinių biotechnologijų padarinių pakeisti Europos mokslo etikos ir naujų technologijų grupe, išplečiant jos įgaliojimus visose mokslo ir technologijų taikymo srityse.

               (3)

               2001 m. kovo 26 d. Komisijos sprendimu Europos mokslo etikos ir naujų technologijų grupės įgaliojimai buvo pratęsti bei šiek tiek pakeisti, siekiant geresnių Grupės darbo metodų.

               (4)

               Europos mokslo etikos ir naujų technologijų grupei reikalingi nauji darbo metodai, kad galėtų laiku reaguoti į spartesnę mokslo ir technologijų raidą, ir naujos žinios – kad aprėptų platesnį mokslo ir technologijų taikomųjų programų spektrą.

               (5)

               Komisijos komunikate dėl Komisijos naudojimosi ekspertų patarimais: principai ir gairės (KOM(2002) 713) numatoma, kad „atviri kvietimai yra ypač tinkami tada, kai sprendžiami opūs klausimai ir kai yra tikėtina, kad grupės dirbs nustatytą laiko tarpą“.

               (6)

               Dabartiniai Europos mokslo etikos ir naujų technologijų grupės įgaliojimai baigiasi 2005 m. kovo 25 d., todėl toliau pateiktas sprendimas pakeičia įgaliojimus, išdėstytus 2001 m. kovo 26 d. Komunikato Komisijai priede (K(2001) 691),

         PRIĖMĖ ŠĮ SPRENDIMĄ:
   1 straipsnis
   Komisija priėmė sprendimą pratęsti Europos mokslo etikos ir naujų technologijų grupės įgaliojimus ketverių metų laikotarpiui.
   2 straipsnis
   Misija
   Europos mokslo etikos ir naujų technologijų grupės užduotis yra patarti Komisijai mokslo etikos ir naujų technologijų klausimais Komisijos prašymu arba pačios Grupės iniciatyva. Parlamentas ir Taryba gali atkreipti Komisijos dėmesį į jų manymu etikos atžvilgiu svarbius klausimus. Jeigu Grupė savo nuomonę turi pateikti Komisijai, ši nustato jos pateikimo terminą.
   3 straipsnis
   Sudėtis – Kandidatūrų iškėlimas – Paskyrimas
   1.   Europos mokslo etikos ir naujų technologijų grupės narius skiria Komisijos pirmininkas.
   2.   Laikomasi šių taisyklių:

               —

               Nariai yra skiriami ad personam. Nariai dirba kaip individualūs asmenys ir pataria Komisijai nepriklausomai nuo išorės įtakos. Europos mokslo etikos ir naujų technologijų grupė yra nepriklausoma, pliuralistinė ir daugiadisciplininė.

               —

               Europos mokslo etikos ir naujų technologijų grupę sudaro iki 15 narių.

               —

               Kiekvienas Grupės narys yra skiriamas ketverių metų kadencijai. Kadencija gali būti pratęsiama daugiausia du kartus.

               —

               Prie grupės darbo efektyviai nebegalintys prisidėti arba atsistatydinę nariai yra keičiami pavaduojančiu nariu iš atsarginio sąrašo iki jų įgaliojimų pabaigos, kaip yra numatyta 3.1 straipsnyje.

               —

               Europos mokslo etikos ir naujų technologijų grupės narių kandidatūros yra iškeliamos ir atranka yra vykdoma remiantis atviru kvietimu pareikšti suinteresuotumą. Kitais kanalais gauti prašymai atrankos metu taip pat apsvarstomi.

               —

               Narių sąrašą Komisija skelbia Europos Sąjungos oficialiajame leidinyje.

         4 straipsnis
   Veikla
   1.   Europos mokslo etikos ir naujų technologijų grupės nariai kadencijos laikotarpiui išrenka pirmininką ir vicepirmininką.
   2.   Grupės darbo programą (taip pat etikos peržiūrą, kurią pasiūlo Europos mokslo etikos ir naujų technologijų grupė pasinaudodama iniciatyvos teise – žr. 2 straipsnį) tvirtina Komisijos pirmininkas. Komisijos Europos politinių patarėjų biuras, glaudžiai bendradarbiaudamas su Europos mokslo etikos ir naujų technologijų grupės pirmininku, organizuoja Grupės ir jos sekretoriato darbą.
   3.   Europos mokslo etikos ir naujų technologijų grupės posėdžiai yra uždari. Ne posėdžių metu Grupė gali aptarinėti savo darbą su atitinkamais Komisijos departamentais arba kviesti NVO atstovus ar organizacijas apsikeisti nuomonėmis. Atitinkamos Komisijos tarnybos yra supažindinamos su Europos mokslo etikos ir naujų technologijų grupės darbotvarke.
   4.   Grupės susitikimai vyksta Komisijos būstinėje laikantis Komisijos nustatytos tvarkos ir grafiko. Europos mokslo etikos ir naujų technologijų grupės susitikimai vyksta mažiausiai šešis kartus per 12 mėnesių laikotarpį ir sudaro apie 12 darbo dienų per metus. Nariai turėtų dalyvauti bent keturiuose susitikimuose per metus.
   5.   Europos mokslo etikos ir naujų technologijų grupė, rengdama nuomones ir neviršydama šiems veiksmams skirtų išteklių ribų:

               —

               gali kviesti kompetetingus ekspertus konsultacijoms, jei tai yra naudinga ir (arba) būtina grupės veiklai vykdyti,

               —

               gali inicijuoti tyrimus būtinai mokslinei ir techninei informacijai rinkti,

               —

               gali sudaryti darbo grupes konkretiems klausimams svarstyti,

               —

               organizuoja viešas diskusijas, siekiant skatinti dialogą su visuomene ir didinti kiekvienos parengtos nuomonės skaidrumą,

               —

               artimai bendradarbiauja su Komisijos departamentais, susijusiais su grupės nagrinėjamu klausimu,

               —

               gali užmegzti artimus ryšius su įvairių Europos Sąjungos etikos organizacijų ar šalių kandidačių atstovais.

         6.   Kiekviena nuomonė skelbiama nedelsiant po jos priėmimo. Jeigu nuomonei nėra pritariama vienbalsiai, kartu yra pateikiama ir skirtinga nuomonė. Jei vykdant veiklą reikalingas greitesnis atsakymas konkrečiu klausimu, Grupė parengia trumpą pareiškimą ir, jei reikia, atlieka išsamų tyrimą, taip pat užtikrindama, kad būtų laikomasi skaidrumo principo, kaip ir rengiant bet kokią nuomonę. Europos mokslo etikos ir naujų technologijų grupės nuomonėse visada nurodomos pačios šiuolaikiškiausios technologijos, egzistuojančios nuomonės rengimo metu. Jei būtina, Europos mokslo etikos ir naujų technologijų grupė nuomones gali atnaujinti.
   7.   Europos mokslo etikos ir naujų technologijų grupė nustato savo darbo tvarkos taisykles.
   8.   Prieš baigiantis narių kadencijai, Grupės pirmininkas parengia ataskaitą apie Europos mokslo etikos ir naujų technologijų grupės veiklą. Ataskaita yra skelbiama.
   5 straipsnis
   Susitikimų išlaidos
   Europos mokslo etikos ir naujų technologijų grupės susitikimų kelionių ir pragyvenimo išlaidas Komisija dengia laikydamasi nustatytų taisyklių.
   6 straipsnis
   Įsigaliojimas
   Šis sprendimas bus paskelbtas Europos Sąjungos oficialiajame leidinyje ir įsigalios naujųjų Europos mokslo etikos ir naujų technologijų grupės narių kandidatūrų paskelbimo dieną.

      Priimta Briuselyje, 2005 m. gegužės 11 d.

            Komisijos vardu

         José Manuel BARROSO

            Pirmininkas


title: 2014/634/ES: 2014 m. balandžio 3 d. Europos Parlamento sprendimas dėl bendros įmonės SESAR 2012 finansinių metų sąskaitų uždarymo

text:
5.9.2014

               LT

               Europos Sąjungos oficialusis leidinys

               L 266/352

         EUROPOS PARLAMENTO SPRENDIMAS
   2014 m. balandžio 3 d.
   dėl bendros įmonės SESAR 2012 finansinių metų sąskaitų uždarymo
   (2014/634/ES)
   EUROPOS PARLAMENTAS,

               —

               atsižvelgdamas į bendros įmonės SESAR 2012 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl bendros įmonės SESAR 2012 finansinių metų metinių finansinių ataskaitų su bendros įmonės atsakymais (1),

               —

               atsižvelgdamas į Tarybos 2014 m. vasario 18 d. rekomendaciją (05851/2014 – C7–0053/2014),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2007 m. vasario 27 d. Tarybos reglamentą (EB) Nr. 219/2007 dėl bendros įmonės naujos kartos Europos oro eismo vadybos sistemai (SESAR) sukurti įsteigimo (4), ypač į jo 4b straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Transporto ir turizmo komiteto nuomonę (A7–0197/2014),

               1.

               pritaria bendros įmonės SESAR 2012 finansinių metų sąskaitų uždarymui;

               2.

               paveda Pirmininkui perduoti šį sprendimą bendros įmonės SESAR vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 369, 2013 12 17, p. 49.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 64, 2007 3 2, p. 1.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.